**Avslag på søknad om parkeringsløyve for forflyttingshemma**

Vi viser til søknaden din om parkeringsløyve for forflyttingshemma [dato]. Fredrikstad kommune har behandla søknaden din [dato].

**Kommunens vedtak**

Søknaden om parkeringsløyve som passasjer er ikkje godkjend. Du treng ikkje svare på dette brevet, men du har rett til å klage på vedtaket (sjå nedanfor).

**Bakgrunnen for vedtaket**

Parkeringsløyve for forflyttingshemma kan bli gitt til passasjerar som *regelmessig treng hjelp av førar utanfor motorvogna, og som har særleg behov for parkeringslette i samband med bustad, arbeid og/eller annan aktivitet fordi vedkommande ikkje kan gå eller har store vanskar med å flytte seg over noko lengd* (forskrift om parkeringsløyve for forflyttingshemma § 3).

Eit *særleg behov* for parkering tyder

* eit regelmessig behov, for eksempel regelmessige behandlingar
* behov for parkering på stader der ordinære parkeringsplassar ligg for langt unna
* eit omfattande behov, for eksempel at du må bruke ein spesialinnreidd bil for rullestolbrukarar
* at du ikkje får betre gangevne ved å nytte hjelpemiddel
* at du ikkje har høve til å leggje til rette ved å bruke meir tid
* at problemet ikkje kan løysast på andre måtar enn ved tildeling av parkeringsløyve

Kommunen tolkar forskrifta slik at ho omfattar rullestolbrukarar og personar som har store vanskar med å gå korte avstandar. Talet på parkeringsplassar for forflyttingshemma i kommunen er avgrensa, og vi må prioritere dei som har størst behov. Søknader om parkeringsløyve for passasjerar blir òg vurderte strengt fordi dei blir transporterte av funksjonsfriske personar.

Kortast mogleg opphald for av- og påstiging blir ikkje rekna som parkering etter trafikkreglane og skiltforskriftene. Det vil seie at av- og påstiging kan gjerast av alle på stader med parkeringsforbod. Det omfattar den tida som går med til å hjelpe den forflyttingshemma dit han eller ho skal, og at bilen blir flytta så fort som råd.

Dersom passasjeren sit i rullestol som krev rullestolheis eller skjener for å komme inn og ut av køyretøyet, og/eller det er behov for å nytte breie rullestolplassar for å komme inn og ut av køyretøyet, er kriteria for å få parkeringsløyve oppfylte.

Når vi skal vurdere ein søknad om parkeringsløyve, ser vi på to forhold:

* legeerklæringa som skal forklare det medisinske grunnlaget for behovet for parkeringsløyve
* søknaden som skal gjere greie for namngitte stader og adresser og kor ofte du treng å parkere der

Det er like viktig at du dokumenterer parkeringsbehovet, som at legen har dokumentert den reduserte gangevna. Du må oppgi konkrete stader der du har eit særleg parkeringsbehov som ikkje kan dekkjast av ordinære parkeringsplassar. Stadene må liggje slik til at problemet *berre* kan løysast med ein parkeringslette. Det er viktig at du fører opp kor ofte du treng å parkere på desse stadene.

**Vår vudering av saka di**

Kommunen har vurdert saka di ut frå legeerklæringa og dei opplysningane du har gitt i søknaden. Om det skulle komme nye opplysningar, kan vi vurdere saka på nytt.

Du har ei gangevne og eit parkeringsbehov som vil kunne dekkjast av det ordinære parkeringstilbodet. Du har opplyst at du har ei gangevne på ca. [x] meter utan hjelpemiddel. Du har ikke ført opp gangevna di med hjelpemiddel.

Du har berre ført opp \* som parkeringsbehov, utan konkrete adresser eller stader.

[Gjer greie for alle moment i avslaget.]

**Du kan klage på vedtaket**

Du har rett til å klage på dette vedtaket. Fristen for å klage er tre veker etter at du har fått dette brevet. Klaga må vere underteikna og innehalde

* namn og fødselsnummer
* grunngiving for kvifor du klagar

Send klaga til Fredrikstad kommune, postboks 1405, 1602 Fredrikstad eller på e-post til [postmottak@fredrikstad.kommune.no](mailto:postmottak@fredrikstad.kommune.no).

Vi vil vurdere saka på nytt når vi har motteke klaga. Dersom vi ikkje gjer om vedtaket, sender vi saka over til klageutvalet i kommunen, som tar den endelege avgjerda.

**Har du spørsmål?**

Du kan kontakte [namn på saksbehandlaren] på telefon [telefonnummer] dersom du har spørsmål om saka. Ta òg kontakt dersom du treng hjelp til å klage.

**Aktuelt regelverk**

* forskrift om [parkeringsløyve for forflyttingshemma](https://lovdata.no/dokument/LTI/forskrift/2016-03-18-264)
* forvaltningslova § 28 (klagerett)
* forvaltningslova § 18 og 19 (rett til innsyn i saka)